ສານຕັດສິນໃຫ້ການຮັບຟັງ ຄໍາໃຫ້ການຂອງມືປືນ ເປັນການປິດລັບ (ເບິ່ງວີດີໂອ)
ຜູ້ພິພາກສາໃນນໍເວ ຕັດສິນໃຫ້ ການຮັບຟັງ ຄໍາໃຫ້ການຄັ້ງທໍາອິດ ຂອງຜູ້ຕ້ອງຫາ ໃນຄະດີ ສັງຫານໝູ່ ດໍາເນີນໄປຢ່າງປິດລັບ.
ຜູ້ພິພາກສາໃນນໍເວໄດ້ຕັດສິນວ່າ ການຮັບຟັງຄໍາໃຫ້ການຄັ້ງທໍາອິດ ຂອງຜູ້ຕ້ອງຫາທີ່ສັງຫານປະຊາຊົນເປັນໝູ່ໃນວັນສຸກຜ່ານມານັ້ນ ເປັນການປິດລັບ ຜູ້ພິພາກສາກ່າວໃນວັນຈັນມື້ນີ້ວ່າ ປະຊາຊົນແລະສື່ມວນຊົນຈະຖືກ ຫ້າມບໍ່ໃຫ້ເຂົ້າຮ່ວມໃນການຮັບຟັງຄໍາໃຫ້ການຕໍ່ສານ ທີ່ຜູ້ຕ້ອງຫາໄດ້ຂໍ ໃຫ້ເປີດກວ້າງ ເພື່ອວ່າຜູ້ກ່ຽວຈະໄດ້ໃຫ້ຄໍາຊີ້ແຈງເຖິງຈຸດປະສົງຂອງຕົນນັ້ນ ນາຍ Anders Behring Breivik ປະເຊີນກັບຂໍ້ຫາຖານທໍາການກໍ່ການຮ້າຍສໍາລັບການ ວາງລະເບີດໃສ່ຕຶກອາຄານສໍານັກງານນາຍົກ ລັດຖະມົນຕີທີ່ນະຄອນຫລວງ Oslo ແລະ ຫລັງຈາກນັ້ນ ໄດ້ທໍາການລະດົມຍິງພວກທີ່ປະກອບສ່ວນຢູ່ຄ້າຍແຫ່ງນຶ່ງຂອງພວກຊາວ ໜຸ່ມໃນເກາະ Utoeya ນັ້ນ ເຈົ້າໜ້າທີ່ກ່າວວ່າ ການໂຈມຕີທັງສອງບັ້ນ ໄດ້ສັງຫານປະ ຊາຊົນ 93 ຄົນ ແຕ່ຕໍາຫຼວດໃນນໍເວ ກ່າວໃນວັນຈັນມື້ນີ້ວ່າ ອາດຈະມີການດັດແກ້ໂຕເລກ ນີ້ໃຫ້ຕໍ່າລົງ ທະນາຍຄວາມຂອງນາຍ Breivik ກ່າວວ່າ ລູກຄວາມຂອງທ່ານຍອມຮັບສາລະພາບວ່າ ໄດ້ທໍາການໂຈມຕີທັງສອງບັ້ນ ແຕ່ປະຕິເສດວ່າຕົນບໍ່ໄດ້ກໍ່ອາຊະຍາກໍາໃດໆ ທະນາຍ ຄວາມກ່າວວ່າ ນາຍ Breivik ເຊື່ອວ່າ ພຶດຕະກໍາຂອງລາວແມ່ນໂຫດຮ້າຍທາລຸນ ແຕ່ ຈໍາເປັນເພື່ອນໍາມາຊຶ່ງການປະຕິວັດໃນສັງຄົມນໍເວນັ້ນ